Gees loop hoog in Pretoria-Noord | Netwerk24
Die soektog na Pretoria se Skool met die beste gees is Vrydag by die Hoërskool Pretoria-Noord voortgesit.
Die span van Groot FM 90.5 en Metro-Beeld-Noordwas nie teleurgesteld met die gees by hierdie skool nie.
Die Hoërskool Pretoria-Noord se rasieleiers het die res van die leerlinge aan die sing gekry.Foto's: MARTHINUS KOEKEMOER
JeddiBeatbox het die leerlinge en onderwysers met sy klanknabootsing vermaak.
Een graad ná die ander het die hindernisbaan aangepak, met die gr. 11's wat die vinnigste tyd opgestel het. Verskeie van die spanne se doelskieters was in die kol tot die konsternasie van die onderwysers wat daarna onder die Cosave Powerbuild Powerflush deurgeloop het. Gelukkig was dit 'n lekker warm oggend.
Neels Driescher, die skoolhoof, en Annerie Basson en Regard Oliver, albei leerlinge aan die skool, het lekker met die skool se prestasies gespog.
JeddiBeatbox het almal met sy klanknabootsing vermaak en die span van Bounce tot nuwe hoogtes aangespoor. Laasgenoemde het 'n klomp toertjies op alles van bromponies tot skaatsplanke uitgevoer, wat die leerlinge telkens na hul asem laat snak het.
Die borge wat die dag se pret moontlik gemaak het, is School Ride, Mit Mak Motors, Cosave PowerBuild, Dr Tooth Little, Bounce, Oliela en Signarama Pretoria-Noord.
Die onderskeie spanne het alles in die stryd gewerp om die vinnigste tyd oor die hindernisbaan op te stel, met die gr. 11's wat uiteindelik geseëvier het. JeddiBeatbox gee die nodige aanmoediging.
Gustie Prins, 'n onderwyseres, wag in spanning vir die koue water van die Cosave Powerbuild Powerflush.
Die leer-linge het nie juis ekstra aanmoedig-ing nodig gehad nie, maar Vuur-masjien was op sy pos in-dien nog meer geraas gemaak moes word.